
Αρ. Φύλλου 670 

ΠΕΡΙΕΧΟΜΕΝΑ 


ΑΠΟΦΑΣΕΙΣ 

Διαδικασία παράδοσης οχημάτων με το καθεστώς 
προσωρινής εισαγωγής- χρησιμοποίησης, στην 
Οργανωτική Επιτροπή Ολυμπιακών Αγώνων - Αθή¬ 
να 2004 Α.Ε. για τις ανάγκες της προετοιμασίας και 


διεξαγωγής των Ολυμπιακών Αγώνων του 2004.... 1 

Υπερωριακή απασχόληση φυλάκων και νυκτοφυλά¬ 
κων του Γεωπονικοί Παν/μίου Αθηνών. 2 

Τροποποίηση της αριθμ. Ε1000/300/Γ0034/7.5.2001 
ΑΥΟ "περί κατάργησης της χρήσης των μηχανι¬ 


σμών μολυβδοσφράγισης και υιοθέτησης σύγχρο¬ 
νων τρόπων και μέσων σφράγισης με μεταλλικές 
αριθμημένες σφραγίδες που κουμπώνουν με 
ασφάλεια. 3 

Καθορισμός των χωρών εφαρμογής των κινήτρων και 
των περιοχών τους καθώς και των κατά περίπτωση 
ανώτατου και κατώτατου επιχορηγούμενου ύψους 
παραγωγικών επενδύσεων της § 2 του άρθρου 3 
του Ν. 2601/98 και των παρεκκλίσεων της § 2 του 
άρθρου 5 του Ν. 2996/02. 4 

Συγκρότηση έκτακτης ειδικής επιτροπής για τις ανά¬ 
γκες του διαγωνισμού με αντικείμενο την παροχή 
στο Ίδρυμα Κοινωνικών Ασφαλίσεων τηλεπικοινω¬ 
νιακών υπηρεσιών μέσω Ιδιωτικού Ιδεατού Δικτύου 


(ΙΚΑΝΕΤ). 5 

Απόκτηση Ελληνικής Ιθαγένειας του ομογενούς 
ΚΟ\/ΑΙ_Εν νίΚΤΟΒ και εξελληνισμός του ονόματος 
και του επωνύμου του. 6 

Απόκτηση Ελληνικής Ιθαγένειας του ομογενούς 
ΚθνΑΙ_Ε\/Α ΝΑϋΕΖΗΟΑ και εξελληνισμός του ονό¬ 
ματος και του επωνύμου της. 7 

Απόκτηση Ελληνικής Ιθαγένειας του ομογενούς 
ΚΟ\/ΑΙ_Εν ΟΙ-ΕΘ και εξελληνισμός του ονόματος 
και του επωνύμου του. 8 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην αρ. Π1 β/ΓΠ 40047/ 
22.4.2002 απόφαση η οποία δημοσιεύτηκε στο 
ΦΕΚ 524/29.4.2002 τ.Β'. 9 


ΑΠΟΦΑΣΕΙ Σ 

Αριθ. Δ.674/19 (ΐ) 

Διαδικασία παράδοσης οχημάτων με το καθεστώς προ¬ 
σωρινής εισαγωγής- χρησιμοποίησης, στην Οργανω¬ 
τική Επιτροπή Ολυμπιακών Αγώνων - Αθήνα 2004 Α.Ε. 

γιατις ανάγκες της προετοιμασίας και διεξαγωγής των 

Ολυμπιακών Αγώνων του 2004. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΠΟΛΙΤΙΣΜΟΥ- 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της παραγράφου Ι.α. του άρθρου 16 
του Ν. 2947/2001 (ΦΕΚ 228 Α') «Θέματα Ολυμπιακής Φι¬ 
λοξενίας, Έργων Ολυμπιακής Υποδομής και άλλες διατά¬ 
ξεις» όπως τροποποιήθηκαν με τις διατάξεις του άρθρου 
37του Ν. 2992/2002(ΦΕΚ54/Α') «Μέτρα για την ενίσχυση 
της κεφαλαιαγοράς και την ανάπτυξη της επιχειρηματι¬ 
κότητας και άλλες διατάξεις» 

2. Τις διατάξεις του άρθρου 578 του Κανονισμού (ΕΟΚ) 
2454/93, όπως τροποποιήθηκε με τον Κανονισμό (Ε.Κ.) 
αρίθ. 993/2001. 

3. Τις διατάξεις της αριθ. Δ.567/21/18.4.1996 Α.Υ.Ο. 
(ΦΕΚ 524/Β') με την οποία καθορίστηκαν οι Ελληνικές 
άδειες και πινακίδες κυκλοφορίας προσωρινού τύπου 
που χορηγούνται από τις τελωνειακές αρχές. 

4. Τα αποσπάσματα πρακτικών της 117ης (45ης) και 
118ης Συνεδρίασης του Διοικητικού Συμβουλίου της 
Ο.Ε.Ο.Α. Αθήνα 2004 Α.Ε. που έγιναν αντίστοιχα στις 2 και 
3 Ιουλίου 2001, μετά οποία ανακηρύχθηκε Μεγάλος (Μέ- 
γας) Εθνικός Χορηγός στην κατηγορία των Αυτοκινήτων η 
εταιρεία ΧΙΟΥΝΤΑΪ ΕΛΛΑΣ Π&Ρ ΔΑΒΑΡΗ Α.Β.Ε.Ε. 

5. Την αριθ. 1100383/1330/Α006/31.10.2001 απόφαση 
του Υπουργού Οικονομικών «περί ανάθεσης αρμοδιοτή¬ 
των Υπουργού Οικονομικών στους Υφυπουργούς Οικο¬ 
νομικών» (ΦΕΚ 1485/Β72001). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε. 

Άρθρο 1 

Με την παρούσα απόφαση καθορίζεται, ως κατωτέρω, 
η διαδικασία για την υπαγωγή στο καθεστώς προσωρινής 

εισαγωγής - χρησιμοποίησης, χωρίς την είσπραξη των 
αναλογούντων δασμών και φόρων, επιβατικών και φορ¬ 
τηγών αυτοκινήτων, λεωφορείων και μοτοσικλετών που 
αποστέλλονται ή μεταφέρονται από άλλα κράτη- μέλη 
της Ευρωπαϊκής Ένωσης ή εισάγονται από τρίτες χώρες, 
ανεξάρτητα από το αν είναι ταξινομημένα σε άλλη χώρα, 
προκειμένου να χρησιμοποιηθούν από την Οργανωτική 
Επιτροπή Ολυμπιακών Αγώνων Αθήνα 2004 Α.Ε. για την 
προετοιμασία και διεξαγωγή των Ολυμπιακών Αγώνων 
2004. 

Στο παραπάνω καθεστώς μπορούν να υπαχθούν τα εν 
λόγω οχήματα και όταν αυτά είχαν τεθεί προηγουμένως 
σε φορολογική αποθήκη οχημάτων ή σε αποθήκη αποτα¬ 
μίευσης. 

Άρθρο 2 

Οχήματα τρίτων χωρών 

Για την υπαγωγή στο καθεστώς προσωρινής εισαγωγής 
των αναφερομένων στο άρθρο 1 της παρούσας οχημά¬ 
των, που εισάγονται από τρίτες χώρες ή βρίσκονται ήδη 
σε καθεστώς τελωνειακής αποταμίευσης, θα κατατίθεται 
στην αρμόδια τελωνειακή αρχή από την Ο.Ε.Ο.Α. Αθήνα 
2004 Α.Ε. ή από εξουσιοδοτημένο απ'αυτή πρόσωπο, δια¬ 
σάφηση (Δέσμη ΕΔΕ-6). Στο σχετικό με την ατέλεια χώρο 
της διασάφησης θα γίνεται πράξη για απαλλαγή από δα¬ 
σμούς, σύμφωνα με το άρθρο 578του Καν. (ΕΟΚ) 2454/93 
και για απαλλαγή από φόρους, σύμφωνα με την παρ. 1 .α. 
του άρθρου 16 του Ν. 2947/2001. 

Η διάρκεια παραμονής στο καθεστώς δεν μπορεί να 
υπερβεί το εξάμηνο από τη λήξη των Παραολυμπιακών 
Αγώνων, που συμπληρώνεται στις 31.3.2005. Μέχρι την 
ημερομηνία αυτή, τα οχήματα πρέπει να τακτοποιηθούν, 
λαμβάνοντας άλλο επιτρεπόμενο τελωνειακό προορι¬ 
σμό. 

Μαζί με τη διασάφηση θα κατατίθεται απάτην Ο.Ε.Ο.Α. 
Αθήνα 2004 Α.Ε. προσωπική εγγύηση ότι θα καταβάλλει 
τις αναλογούσες στα οχήματα δασμοφορολογικές επιβα¬ 
ρύνσεις σε περίπτωση μη νόμιμης τακτοποίησης αυτών, 
μέσα στην παραπάνω προθεσμία. 

Άρθρο 3 

Κοινοτικά οχήματα 

1. Για την υπαγωγή στο καθεστώς προσωρινής χρησι¬ 
μοποίησης των αναφερομένων στο άρθρο 1 της παρού¬ 
σας, κοινοτικών οχημάτων κατατίθεται από τον υπόχρεο 
«Δήλωση ειδικού φόρου κατανάλωσης και λοιπών φορο¬ 
λογιών» με παραλήπτη την Ο.Ε.Ο.Α. Αθήνα 2004 Α.Ε. Η 
υπαγωγή στο παραπάνω καθεστώς των κοινοτικών οχη¬ 
μάτων, που δεν έχουν τεθεί από την είσοδό τους στη χώ¬ 
ρα σε φορολογική αποθήκη, πρέπει να γίνεται, πριν κατα¬ 
στεί απαιτητό, σύμφωνα με τις ισχύουσες διατάξεις, το 
τέλος ταξινόμησης οχημάτων, ή αν πρόκειται για και¬ 
νούργια οχήματα (λεωφορεία) που υπόκεινται στο τέλος 
ταξινόμισης του άρθρου 125 του Ν. 2960/2001 για τα 
οποία ο ΦΠΑ καταβάλλεται στο εσωτερικό της χώρας, 
πριν ο ΦΠΑ καταστεί απαιτητός. 

Στη θέση 37(β) της παραπάνω Δήλωσης ειδικού φόρου 
κατανάλωσης και λοιπών φορολογιών, θα τίθεται ο Κωδι¬ 
κός Φ 95 που θα δηλώνει την προσωρινή απαλλαγή από 
τις φορολογικές επιβαρύνσεις, στο δε σχετικό χώρο 
«πράξη ατέλειας» αυτής, θα γίνεται πράξη προσωρινής 
απαλλαγής σύμφωνα με τις διατάξεις της παραγράφου 


Ι.α. του άρθρου 16 του Ν. 2947/2001 με ημερομηνία λή¬ 
ξης την 31.3.2005. 

2. Μέχριτην παραπάνω ημερομηνία λήξης, τα κοινοτικά 
οχήματα πρέπει να λάβουν έναν από τους ακόλουθους 
προορισμούς: 

α) να εξαχθούν σε τρίτη χώρα με κατάθεση των προ- 
βλεπόμενων παραστατικών εξαγωγής. 

β) να τεθούν σε ανάλωση με κατάθεση νέας Δήλωσης ει¬ 
δικού φόρου κατανάλωσης και λοιπών φορολογιών. 

γ) να τεθούν σε φορολογική αποθήκη με κατάθεση Δή¬ 
λωσης Άφιξης Οχήματος(Δ.Α.Ο,) 

δ) να επαναποσταλούν σε άλλο κράτος-μέλος της Ε.Ε. 
με τη διαδικασία που ορίζεται στηναριθ. Φ. 190/104/21-4- 
1994 Δ.Υ.Ο. 

ε) να ζητηθεί η καταστροφή ή η εγκατάλειψή τους υπέρ 
του Δημοσίου, σύμφωνα με τα οριζόμενα στις διατάξεις 
των άρθρων 37 και 138 του Ν. 2960/2001. 

Σε όλες τις παραπάνω περιπτώσεις, τα παραστατικά ή 
τα έγγραφα με τα οποία δίδεται στα οχήματα ένας από 
τους αναφερόμενους προορισμούς, θα κατατίθενται από 
τον υπόχρεο ο οποίος κατέθεσε και την Δήλωση ειδικού 
φόρου κατανάλωσης και λοιπών φορολογιών, για την πα¬ 
ραλαβή με προσωρινή απαλλαγή των οχημάτων. Αντί¬ 
γραφα των παραστατικών αυτών, θεωρημένα από την τε- 
λωνειακή αρχή θα προσαρτώνται στην παραπάνω Δήλω¬ 
ση για την χειρόγραφη τακτοποίησή της. 

Σε περίπτωση μη εμπρόθεσμης τακτοποίησης των οχη¬ 
μάτων, σύμφωνα με τα παραπάνω, υπόχρεος στην κατα¬ 
βολή των οφειλομένων φορολογικών επιβαρύνσεων και 
των προστίμων που τυχόν καταλογιστούν είναι ο παραλή¬ 
πτης αυτών, Ο.Ε.Ο.Α. Αθήνα 2004 Α.Ε. 

Άρθρο 4 

Άδειες και πινακίδες κυκλοφορίας. 

1. Όταν τα οχήματα του άρθρου 1, κατά την υπαγωγή 
τους στο καθεστώς προσωρινής εισαγωγής-χρησιμοποί- 
ησης, φέρουν άδεια και πινακίδες κυκλοφορίας κανονι¬ 
κής σειράς άλλης χώρας, μπορούν να κυκλοφορούν με 
αυτές, καθόλο το διάστημα παραμονής τους στο καθε¬ 
στώς αυτό, με την καταβολή των τελών κυκλοφορίας. Αν 
οι άδειες και πινακίδες κυκλοφορίας της άλλης χώρας εί¬ 
ναι προσωρινές και λήγουν ενόσω τα οχήματα βρίσκονται 
στη χώρα με το παραπάνω καθεστώς, πρέπει το αργότε¬ 
ρο εντός τριών (3) μηνών από τη λήξη τους να αντικαθί¬ 
στανται: 

α. είτε με τις ειδικές πινακίδες που αναφέρονται στην 
παράγραφο Ι.β. του άρθρου 16του Ν. 2947/2001, 

β. είτε με τις Ελληνικές άδειες και πινακίδες κυκλοφο¬ 
ρίας προσωρινού τύπου που καθορίστηκαν με την αριθ. 
Δ.567/21/18.4.96 απόφαση Υπουργού Οικονομικών. 

Με αυτές τις άδειες και πινακίδες κυκλοφορίας πρέπει, 
πριν την κυκλοφορία τους, να εφοδιάζονται και τα ανά- 
ριθμα (μη ταξινομημένα) οχήματα που υπάγονται στο κα¬ 
θεστώς. 

2. Γ ια τη χορήγηση των προσωρινών αδειών και πινακί¬ 
δων κυκλοφορίας που αναφέρονται στην προηγούμενη 
παράγραφο θα χορηγείται από την τελωνειακή αρχή 
υπαγωγής στο καθεστώς και για κάθε ένα όχημα, βεβαίω¬ 
ση ως το συνημμένο στην παρούσα υπόδειγμα. Η βεβαί¬ 
ωση αυτή θα αποτελείται απότρία αντίτυπα, το ένα έκτων 

οποίων θα παραμένει στο τελωνείο υπαγωγής στο καθε¬ 
στώς και θα συσχετίζεται με το παραστατικό με το οποίο 
το όχημα υπήχθη στο καθεστώς, τα άλλα δύο θα παραδί- 
δονται στην Ο.Ε.Ο.Α. Αθήνα 2004 Α.Ε. για την κατάθεση 
στο αρμόδιο για τη χορήγηση αυτών τελωνείο (ΔΙΠΕΑΚ) ή 
στην αρμόδια υπηρεσία του Υπ. Μεταφορών και Επικοι¬ 
νωνιών. 

Επικυρωμένο αντίγραφο της άδειας κυκλοφορίας που 
θα χορηγείται σε κάθε περίπτωση για κάθε όχημα, θα 
προσκομίζεται από την Ο.Ε.Ο.Α. Αθήνα 2004 Α.Ε. στο τε¬ 
λωνείο που χορήγησε τη βεβαίωση για την προσωρινή τα¬ 
ξινόμηση του συγκεκριμένου οχήματος προκειμένου να 
συσχετιστεί με τη βεβαίωση αυτή και το σχετικό παρα¬ 
στατικό. 

3. Σε όσες περιπτώσεις, σύμφωνα με την παρούσα από¬ 
φαση, χορηγούνται στα οχήματα του άρθρου 1 από την 
αρμόδια τελωνειακή αρχή οι Ελληνικές άδειες και πινακί¬ 
δες κυκλοφορίες προσωρινού τύπου που αναφέρονται 
στο σημείο β της προηγούμενης παραγράφου, η ισχύς 
τους θα καλύπτει από την αρχή όλο το διάστημα της πα¬ 
ραμονής των οχημάτων στο καθεστώς, δηλαδή μέχρι 
31.3.2005, τα τέλη κυκλοφορίας θα καταβάλλονται με τη 
συμπλήρωση κάθε εξαμήνου κυκλοφορίας του οχήματος 
με τις εν λόγω άδειες, η δε ασφάλιση των οχημάτων δεν 
απαιτείται να καλύπτει από την αρχή όλη τη διάρκεια 
ισχύος της άδειας, αλλά μπορεί να γίνεται τμηματικά, με 
ευθύνη της Ο.Ε.Ο.Α. Αθήνα 2004 Α.Ε. ώστε να μην υπάρ¬ 
ξει περίοδος κυκλοφορίας των οχημάτων χωρίς να είναι 
καλλυμμένα με ασφάλεια. 

4. Οι χορηγούμενες από τις αρμόδιες τελωνειακός αρ¬ 
χές Ελληνικές άδειες και πινακίδες κυκλοφορίας προσω¬ 
ρινού τύπου, μπορούν οποτεδήποτε να αντικαθίστανται 
από τις ειδικές πινακίδες που αναφέρονται στην παρά¬ 
γραφο Ι.βτου άρθρου 16του Ν. 2947/2001. 

Με τις ειδικές αυτές πινακίδες μπορούν να εφοδιάζο¬ 
νται και τα οχήματα που φέρουν άδεια και πινακίδες κυ¬ 
κλοφορίας κανονικής σειράς άλλης χώρας. 

Από την ημερομηνία έκδοσης των ειδικών αυτών πινακί¬ 
δων δεν οφείλονται τέλη κυκλοφορίας. 

Άρθρο 5 

Αρμόδια τελωνεία 

Αρμόδια τελωνειακή αρχή για την υπαγωγή στο καθε¬ 
στώς προσωρινής εισαγωγής-χρησιμοποίησης των οχη¬ 
μάτων που αναφέρονται στο άρθρο 1 της παρούσας από¬ 
φασης, τα οποία πριν την υπαγωγή τους στο καθεστώς 


αυτό, βρίσκονταν σε φορολογική αποθήκη οχημάτωνή σε 
αποθήκη αποταμίευσης, ορίζεται η τελωνειακή αρχή 
ελέγχου των αποθηκών αυτών. Η ίδια αρχή είναι αρμόδια 
και για την τήρηση των διατυπώσεων λήξης του παραπά¬ 
νω καθεστώτος με την εκ νέου θέση των οχημάτων στη 
φορολογική αποθήκη ή στην αποθήκη αποταμίευσης. 

Αρμόδια τελωνειακή αρχή για την υπαγωγή στο καθε¬ 
στώς κοινοτικών οχημάτων, στις λοιπές, πλήντης ανωτέ¬ 
ρω, περιπτώσεις, ορίζεται το Τελωνείο Αθηνών. 

Σε όλες τις άλλες περιπτώσεις, οι διατυπώσεις υπαγω¬ 
γής στο καθεστώς και οι διατυπώσεις λήξης αυτού με 
έναν από τους προβλεπόμενους τρόπους, γίνονται στο 
αρμόδιο κατά περίπτωση τελωνείο, σύμφωνα με τις ισχύ- 
ουσες διατάξεις. 

Άρθρο 6 

Χορηγικά οχήματα 

Για την εφαρμογή του τρίτου εδαφίου της παραγράφου 
1 .α. του άρθρου 16του ν.2947/2001, σε περίπτωση θέσης 
σε ανάλωση μέχρι 30.6.2005, επιβατικών και φορτηγών 
αυτοκινήτων που είχαν παραχωρηθεί για χρησιμοποίηση 
στην Ο.Ε.Ο.Α. Αθήνα 2004 Α.Ε. από την εταιρεία ΧΙΟΥ- 
ΝΤΑΙ ΕΛΛΑΣ Π&Ρ ΔΑΒΑΡΗ Α.Β.Ε.Ε., η οποία έχει ανακυ- 
ρηχθεί Μέγας Εθνικός Χορηγός στην κατηγορία των αυ¬ 
τοκινήτων, θα αναγράφεται στη θέση 44 της διασάφησης 
που θα κατατίθεται για τη θέση αυτών σε ανάλωση, ο 
αριθμός και η ημερομηνία αποδοχής της διασάφησης με 
την οποία τα συγκεκριμένα αυτοκίνητα είχαν παραληφθεί 
από την Ο.Ε.Ο.Α. Αθήνα 2004 Α.Ε. με το καθεστώς της 
προσωρινής εισαγωγής. Αντίγραφο της διασάφησης 
προσωρινής εισαγωγής θα προσαρτάται στη διασάφηση 
θέσης αυτών σε ανάλωση. 

Άρθρο 7 

Ισχύς της απόφασης 

1. Η απόφαση αυτή ισχύει από τη δημοσίευσή της στην 
Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 23 Μάίου 2002 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ & ΟΙΚΟΝΟΜΙΚΩΝ ΠΟΛΙΤΙΣΜΟΥ 

ΑΠ. ΦΩΤΙΑΔΗΣ ΕΥΑΓ. ΒΕΝΙΖΕΛΟΣ 

ΜΕΤΑΦΟΡΩΝ & ΕΠΙΚΟΙΝΩΝΙΩΝ 

ΧΡ. ΒΕΡΕΛΗΣ 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΟΙΚΟΝΟΜΙΑΣ & ΟΙΚΟΝΟΜΙΚΩΝ 

ΓΕΝΙΚΗ Δ/ΝΣΗ ΤΕΛΩΝΕΙΩΝ & Ε.Φ.Κ. Ημερομηνία: 


ΤΕΛΩΝΕΙΟ.Αριθμ. πρωτ:: 

ΒΕΒΑΙΩΣΗ ΥΠΑΓΩΓΗΣ ΟΧΗΜΑΤΟΣ ΣΤΟ 
ΚΑΘΕΣΤΩΣ ΠΡΟΣΩΡΙΝΗΣ ΕΙΣΑΓΩΓΗΣ-ΧΡΗΣΙΜΟΠΟΙΗΣΗΣ 

Με την αρίθ.διασάφιση / δήλωση ειδικού φόρου κατανάλωσης και λοιπών φορολογιών* υπήχθη 


στο καθεστώς προσωρινής εισαγωγής-χρησιμοποίησης, κατ’ εφαρμογή των διατάξεων της παραγράφου 1 .α. του άρ¬ 
θρου 16 του ν.2947/2001, το όχημα με τα κατωτέρω αναγραφόμενα στοιχεία, προκειμένου αυτό να χρησιμοποιηθεί μέ¬ 
χρι 31 .3.2005 απάτην Ο.Ε.Ο.Α. Αθήνα 2004 Α.Ε. για τις ανάγκες προετοιμασίας και διεξαγωγής των Ολυμπιακών Αγώ¬ 
νων 2004. 

ΣΤΟΙΧΕΙΑ ΟΧΗΜΑΤΟΣ 

1. Είδος οχήματος: 

2. Εργοστάσιο κατασκευής: 

3. Τύπος οχήματος: 

4. Θέσεις: 

δ.Χρώμα: 

6:Αριθμός πλαισίου: 

7.Αριθμός κινητήρα: 

δ.Κυλινδρισμός: 

9.Καύσιμο: 

ΙΟ.Χώρα προέλευσης: 

Ο Προϊστάμενος της υπηρεσίας 
.(υπογραφή) 


(σφραγίδα υπηρεσίας) 


(σφραγίδα υπογράφοντος) 


*ΣΗΜ: Διαγράφεται η μία εκ των δύο ενδείξεων ανάλογα με την περίπτωση. 


Αριθ. 2/24946/0022 (2) 

Υπερωριακή απασχόληση φυλάκων και νυκτοφυλάκων 
του Γεωπονικού Παν/μίου Αθηνών. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 18 του Ν.2470/1997 «Ανα¬ 
μόρφωση μισθολογίου προσωπικού της Δημόσιας Διοί¬ 
κησης και άλλες συναφείς διατάξεις» (Α.40), όπως αντι- 
καταστάθηκαν από το άρθρο 15 του Ν.2592/1998 «Ανα¬ 
προσαρμογή συντάξεων πολιτικών συνταξιούχων του 
Δημοσίου, ρύθμιση συνταξιοδοτικών θεμάτων και άλλες 
διατάξεις» (Α. 57). 

2. Την αριθμ. 1100383/1330/Α. 0006/2001 (ΦΕΚ 1485 
Β/31.10.2001) κοινή απόφαση του Πρωθυπουργού και 
του Υπουργού Οικονομικών «Ανάθεση αρμοδιοτήτων 
στους Υφυπουργούς Οικονομικών». 

3. Την αριθμ.2/74260/0004/15.10.99 (ΦΕΚ 1925/ 
15.10.1999 τ.Β') κοινή Υπουργική Απόφαση «Μεταβίβαση 
εξουσίας υπογραφής σύμφωνα με το αρ.7 παρ.1 του Ν. 
1943/91». 

5. Την αρ.ΣΤ5/5/1.2.2000 (ΦΕΚ 132/10.2.2000 τ.Β’) 
Υπουργική Απόφαση. 

5. Τις εγκυκλίους 2030771/4262/0022/24.4.1997 και 
2022941/2297/0022/ 7.4.1998 και 2/8803/0022/8.2.99 του 
Γενικού Λογιστηρίου του Κράτους. 

7. Το αριθμ. 1097/26.2.2002 έγγραφο του Γεωπονικού 
Παν/μίου Αθηνών από το οποίο προκύπτει ότι οι υπερω¬ 
ρίες θα γίνονται τις εργάσιμες ημέρες τις εβδομάδας και 
υπεύθυνος για την παρακολούθηση και τον έλεγχο πραγ¬ 


ματικής παροχής της υπερωριακής απασχόλησης ορίζε¬ 
ται ο Προϊστάμενος της Δ/νσης Διοικητικού Σπυρόπου- 
λος Νικόλαος. 

8. Το γεγονός ότι η συνολική δαπάνη που προκαλείται 
από την απόφαση αυτή ανέρχεται στο ποσό των 7.043,28 
ΕΥΡΩ και θα βαρύνει τον προϋπολογισμό εξόδων του Γε¬ 
ωπονικού Παν/μίου Αθηνών, δεν μπορεί, σε καμιά περί¬ 
πτωση, να υπερβεί σε ετήσια βάση το ύψος των ετήσιων 
πιστώσεων του προϋπολογισμού που έχουν γραφεί για 
την αιτία αυτή, μη επιτρεπομένης της μεταβολής τους εί¬ 
τε με τροποποίηση του προϋπολογισμού είτε με χορήγη¬ 
ση συμπληρωματικών κονδυλίων, αποφασίζουμε: 

Εγκρίνουμε μέσα τα πλαίσια των εγκεκριμένων πιστώ¬ 
σεων του προϋπολογισμού έτους 2002 την υπερωριακή 
απασχόληση, πέραν του υποχρεωτικού ωραρίου και μέ¬ 
χρι 22ης ώρας, για το χρονικό διάστημα από το χρόνο 
ισχύος της απόφασης αυτής μέχρι 30.6.2002 και για αριθ¬ 
μό ωρών τετρακοσίων ογδόντα οκτώ (488) συνολικά 
στους παρακάτω μονίμους υπαλλήλους του Γεωπονικού 
Πανεπιστημίου Αθηνών: 

ΚΑΤΗΓΟΡΙΑ ΑΡΙΘΜΟΣ ΥΠΑΛΛΗΛΩΝ 

ΥΕ Φυλάκων-Νυκτοφυλάκων 4 

ΣΥΝΟΛΟ 4 

Η απόφαση αυτή που ισχύει ένα μήνα πριν τη δημοσίευ- 
σήτης να δημοσιευτεί στην Εφημερίδα της Κυβερνήσεως. 


Αθήνα, 22 Μάίου 2002 


Οι Γ ενικοί Γ ραμματείς 


Δημ/κής Πολιτικής 
Υπουργείου Οικονομίας 
και Οικονομικών 
I. ΚΟΥΣΟΥΛΑΚΟΣ 


Υπουργείου Εθνικής 
Παιδείας και 
Θρησκευμάτων 
ΑΘΑΝ. ΤΣΟΥΡΟΠΛΗΣ 

Αριθ. Ε 1001/301/Γ0034 (3) 

Τροποποίηση της αριθμ. Ε1000/300/Γ0034/7.5.2001 ΑΥΟ 
«περί κατάργησης της χρήσης των μηχανισμών μολυ¬ 
βδοσφράγισης και υιοθέτησης σύγχρονωντρόπων και 
μέσων σφράγισης με μεταλλικές αριθμημένες σφρα¬ 
γίδες που κουμπώνουν με ασφάλεια». 

Ο ΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Π.Δ. 284/1988 «περί διαρθρώσεως 
της Κεντρικής Υπηρεσίας του Υπουργείου Οικονομικών». 

2. Τις διατάξεις του Π.Δ. 551/88 «περί οργάνωσης των 
Οικονομικών Υπηρεσιών των Νομαρχιών της χώρας». 

3. Τις διατάξειςτου Κανονισμού 2913/92 «περί θεσπίσε- 
ως Κοινοτικού Τελωνειακού Κώδικα και του Κανονισμού 
2454/93 "περί διατάξεων εφαρμογής του Κοινοτικού Τε¬ 
λωνειακού Κώδικα». 

4. Τις διατάξειςτου άρθρου 5του Ν. 1567/85 «περίχρησι¬ 
μοποίησης από τις Τελωνειακός Διωκτικές Αρχές, σκύλων- 
ανιχνευτών ναρκωτικών και ψυχοτρόπων ουσιών ή ειδικών 
συσκευών ακτινών, ενδοσκοπίων ή άλλων τεχνικών μέσων». 

5. Τις διατάξειςτου άρθρου 40του Π.Δ.127/1989 «περί 
κανονισμού δικαιωμάτων και καθηκόντων των τελωνεια¬ 
κών υπαλλήλων και της λειτουργίας των Τελωνειακών αρ¬ 
χών του Υπουργείου Οικονομικών» όπως όλες οι προανα- 
φερόμενες διατάξεις τροποποιήθηκαν και ισχύουν μέχρι 
σήμερα. 

6. Τις διατάξειςτου Π.Δ. 1/1994 «περί σύστασης, ανα¬ 
βάθμισης και αναδιάρθρωσης των Τελωνειακών αρχών». 

7. Την Ε.2000/561/Γ0034/14.7.1997 Α.Υ.Ο. «Τροποποίη¬ 
ση και συμπλήρωση της αριθμ. 1055746/844/Α0006/ 
22.5.97 Απόφασης του Υπουργού Οικονομικών» (ΦΕΚ 
444/Β/30.5.97) «περί ρύθμισης θεμάτων εκκρεμών υπο¬ 
θέσεων, αρχείου, εξοπλισμού, μέσων, κατασχεμένων ει¬ 
δών και ορισμένων μη διωκτικών αρμοδιοτήτων των 
Ε.Υ.Τ.Ε. και των παραρτημάτων τους ως προς την αρμο¬ 
διότητα διαχείρισης και την κατανομή του οπλισμού και 
των πυρομαχικών των τέως Ε.Υ.Τ.Ε. και των παραρτημά¬ 
των τους». 

8. Τις διατάξεις των άρθρων 38,115 και 144παρ. 3δτου 
Ν.2960/2001 (ΦΕΚ 265/Α/2001) «περί Εθνικού Τελωνεια¬ 
κού Κώδικα», που εφαρμόζεται από 1ης Ιανουάριου 2002. 

9. Την Ε 3227/927/Γ0034 19.12.2001 ΔΥΟ περί αναστο¬ 
λής της εφαρμογής της υπ'αριθμ. Ε1000/300/Γ0034/ 
7.5.2001 Α.Υ.Ο., που είχε καθορισθείγιατην 1/1/2002,μέ¬ 
χρι νεωτέρας απόφασης. 

10. Το από 27.3.2002 πρωτόκολλο οριστικής ποσοτικής 
και ποιοτικής παραλαβής των σφραγίδων, σύμφωνα με τη 
4053/2002 σύμβαση του Ελληνικού Δημοσίου με την ατο¬ 
μική επιχείρηση «3ΤΑΒ3ΕΟ-Π.ΜΑΣΤΟΡΑ» Κατσαντώνη 
80 Πειραιάς ΤΚ. 185 46. 

11. Την αριθμ. Ε904/266/Γ0034/29.3.2002 ΔΥΟ «Περί 
παραλαβής των σφραγίδων από τις Τελωνειακός Περιφέ¬ 
ρειες και παραπέρα διάθεσης αυτών στα Τελωνεία χωρι¬ 
κής τους αρμοδιότητας». 

12. Την ανάγκη τροποποίησης της αριθμ. Ε1000/300/ 
Γ0034/7.5.2001 ΑΥΟ (ΦΕΚ 1122/Β/29.8.2001) περί κατάρ¬ 
γησης της χρήσης των μηχανισμών μολυβδοσφράγισης 
και της υιοθέτησης σύγχρονων τρόπων και μέσων σφρά¬ 
γισης με μεταλλικές αριθμημένες σφραγίδες που κου¬ 
μπώνουν με ασφάλεια και καθορισμού της ημερομηνίας 
έναρξης ισχύος της απόφασης αυτής. 

13. Τις διατάξεις του άρθρου 19 του Ν.2096/52 


(ΦΕΚ113/Α/52) «Επιτρέπεται εις τον Υπουργόν των Οικο¬ 
νομικών όπως δια γενικών ή ειδικών διαταγών του ρυθμί¬ 
ζει, κατά παρέκκλισιν των ισχυουσών διατάξεων, ζητήμα¬ 
τα ανακύπτοντα κατά την εισαγωγήν, μεταφόρτωσιν, με¬ 
ταφοράν ή εξαγωγήν εμπορευμάτων και εγχωρίων 
προϊόντων επί τω σκοπώ της διευκολύνσεως της ταχείας 
αυτών διακινήσεως, λαμβανομένων διασφαλιστικών των 
συμφερόντων του Δημοσίου μέτρων». 

14. Την αριθμ.πρωτ. 1100383/1330/Α0006/31.12.2001 
(ΦΕΚ 1485/Β/31.10.2001) κοινή απόφαση του Πρωθυ¬ 
πουργού και του Υπουργού Οικονομικών «περί ανάθεσης 
αρμοδιοτήτων Υπουργού Οικονομικών στον Υφυπουργό 
Οικονομικών». 

15. Το γεγονός ότι, από τις διατάξεις της παρούσας 
απόφασης δεν προκαλείται δαπάνη σε βάρος του Προϋ¬ 
πολογισμού Εξόδων, αποφασίζουμε: 

1. Αντικαθιστούμε το έκτο εδάφιο της παραγράφου Δτης 
αριθμ, Ε 1000/300/Γ0034/7.5.2001 ΑΥΟ (ΦΕΚ 1122/τεύχος 
δεύτερο/29.8.2001) ως εξής: «Η ημερομηνία έναρξης 
εφαρμογής του νέου τρόπου σφράγισης με τις νέου τύπου 
σφραγίδες και η ισχύς της απόφασης αυτής από άλατα Τε- 
λωνεία της χώρας, αρχίζει στις 30 Μαίου 2002». 

2. Διευκρινίζουμε ότι σε περίπτωση εξαγομένων εμπο¬ 
ρευμάτων με εμπορευματοκιβώτια (ΟΟΝΤΑΙΝΕΒ3) και με 
φορτηγά διεθνών οδικών μεταφορών (ΤΙΒ) θα χρησιμο¬ 
ποιούνται οι σφραγίδες σφαιρικής ή κυλινδρικής κεφα¬ 
λής με έλασμα σταθερού μήκους, με την ένδειξη Υ και θα 
γίνεται μνεία στη σχετική πράξη σφράγισης επί του τελω¬ 
νειακού παραστατικού ότι πρόκειται για εμπορεύματα 
«ΕΛΕΥΘΕΡΑΔΑΣΜΟΦΟΡΟΛΟΓΙΚΩΝ ΕΠΙΒΑΡΥΝΣΕΩΝ». 

3. Ορίζουμε όπως όλες οι Τελωνειακός Αρχές συμπερι¬ 
λαμβανομένων και των ΕΛΥΤ καθώς και οι Περιφερειακές 
Διευθύνσεις του Σώματος Δίωξης Οικονομικού Εγκλήμα¬ 
τος (Σ.Δ.Ο.Ε.) στο τέλος του Α' και Β' εξαμήνου κάθε οι¬ 
κονομικού έτους, διαβιβάζουν στις Τελωνειακός Περιφέ¬ 
ρειες από τις οποίες προμηθεύονται τις σφραγίδες, τόσο 
απολογιστικά στοιχεία για την ποσότητα των σφραγίδων 
που ανάλωσαν για κάθε κατηγορία σφραγίδων όσο και 
την προϋπολογισθείσα ποσότητα για το αντίστοιχο εξά¬ 
μηνο του επόμενου οικονομικού έτους, προκειμένου να 
διευκολύνεται η διαδικασία προμήθειας αυτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Μάίου 2002 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 169579 (4) 

Καθορισμός των χωρών εφαρμογής των κινήτρων και των 
περιοχών τους καθώς και των κατά περίπτωση ανώτα¬ 
του και κατώτατου επιχορηγούμενου ύψους παραγω¬ 
γικών επενδύσεων της § 2 του άρθρου 3 του Ν. 
2601/98 και των παρεκκλίσεων της § 2 του άρθρου 5 
του Ν. 2996/2002. 

Ο ΥΦΥΠΟΥΡΓΟΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 2601/98 «Ενισχύσεις Ιδιωτικών 
Επενδύσεων για την Οικονομική και Περιφερειακή Ανά¬ 
πτυξη της χώρας» (ΦΕΚ 81/τ.Α'/15.4.98), όπως ισχύει. 

2. Τις διατάξεις του Ν .2996/02 και ειδικότερατην § 2 του 
άρθρου 5 του Ν.2996/2002. 

3. Τις διατάξεις του Ν.1558/85 (ΦΕΚ 137/τ.Α'/26.7.85) 
«Κυβέρνηση & Κυβερνητικά Όργανα». 

4. Την υπ’ αριθμ. 37160/31.10.2001 (ΦΕΚ 
1485/τ.Β'/31.10.01) κοινή απόφαση του Πρωθυπουργού 
και του Υπουργού Εθνικής Οικονομίας «Καθορισμός αρ¬ 
μοδιοτήτων του Υφυπουργού Εθνικής Οικονομίας». 

5. Το υπ’ αριθμ. 81/20.3.2002 Π.Δ. (ΦΕΚ 
57/τ.Α'/21.3.2202) «Συγχώνευση των Υπουργείων Εθνικής 
Οικονομίας και Οικονομικών στο Υπουργείο Οικονομίας 
και Οικονομικών», αποφασίζουμε: 

Άρθρο 1 

Η διάταξη της § 2 του άρθρου 4 του Ν. 2601/98 έχει 
εφαρμογή για το σύνολο της επικράτειας της Αλβανίας, 
της Βουλγαρίας, της Ομοσπονδιακής Δημοκρατίας της 
Γιουγκοσλαβίας, της Πρώην Γιουγκοσλαβικής Δημοκρα¬ 
τίας της Μακεδονίας, της Ρουμανίας και της Βοσνίας Ερ¬ 
ζεγοβίνης. 

Άρθρο 2 

1. Για την εφαρμογή της περίπτωσης (τ) της § 1 του άρ¬ 
θρου 6 του Ν. 2601/98, το ελάχιστο και το μέγιστο ύψος 
της επιχορηγούμενης επένδυσης της καθορίζεται, σύμ¬ 
φωνα με την § 2 του άρθρου 3 του ίδιου νόμου, ως εξής: 

(α) Οκτακόσιες χιλιάδες (800.000) έως πέντε εκατομμύ¬ 
ρια (5.000.000) ΕΥΡΩ, για επενδύσεις που πραγματοποι¬ 
ούνται στην μεταποίηση μόνο για ίδρυση παραγωγικών 
μονάδων. 

(β) Τριακόσιες χιλιάδες (300.000) έως ενάμισυ εκατομ¬ 
μύριο (1.500.000) ΕΥΡΩ για επενδύσεις σε γεωργικές επι¬ 
χειρήσεις θερμοκηπιακού τύπου, σε κτηνοτροφικές επιχει¬ 
ρήσεις (ημι)εσταβλισμένου τύπου και σε αλιευτικές επιχει¬ 
ρήσεις (υδατοκαλλιέργειες) σύγχρονης τεχνολογίας. 

2. Το συνολικό ύψος της παραγωγικής επένδυσης μπο¬ 
ρεί να υπερβαίνει τα καθοριζόμενα στην προηγούμενη 
παράγραφο κατά περίπτωση ποσά, πλην όμως για το πέ¬ 
ραν των παραπάνω καθοριζομένων ανωτάτων ορίων τμή¬ 
μα της επένδυσης, δεν παρέχεται επιχορήγηση. 

Άρθρο 3 

Κατά παρέκκλιση των οριζόμενων στις διατάξεις του 
Ν.2601/98, όπως τροποποιήθηκε και ισχύει, καθορίζονται 
τα εξής: 

(α) Η υποβολή των αιτήσεων υπαγωγής επενδύσεων 
στις διατάξεις του Ν. 2601/98 πραγματοποιείται στην Κε¬ 
ντρική Υπηρεσία του Υπουργείου Οικονομίας & Οικονομι¬ 
κών καθ' όλη τη διάρκεια εκάστου έτους κατά παρέκκλιση 
των οριζόμενων στο εδάφιο ατης § 1 του άρθρου 8 του ως 
άνω νόμου. 

Για το τρέχον έτος ημερομηνία έναρξης υποβολής των 
αιτήσεων ορίζεται η 1.7.2002. 

Οι αιτήσεις εξετάζονται υπό την προϋπόθεση ότι θα 
έχουν τεθεί σε ισχύ τα αντίστοιχα προγράμματα διμερούς 
οικονομικής συνεργασίας. 

(β) Εγκρίνονται για υπαγωγή στις διατάξεις του 
Ν.2601/98 οι επενδύσεις που πραγματοποιούνται στις 
χώρες της § 1 της παρούσας απόφασης εφ’όσον: 

• Κριθούν βιώσιμες κατά τα οριζόμενα στο εδ. ατης § 1 
του άρθρ. 7 του Ν.2601/98, στην § 5 του ιδίου άρθρου 
όπωςτροποποιήθηκεμετην§3τουάρθρ.6του Ν.2996/02 
και στο άρθρο 1 της 59541/31.7.98 απόφασηςτου Υπουρ¬ 
γού Εθνικής Οικονομίας (ΦΕΚ854/τ.Β'/2.8.98) και 

• Εξυπηρετούν τους στόχους και τις προτεραιότητες 
του προγράμματος διμερούς οικονομικής συνεργασίας 


που έχει υπογράφει από τον Υπουργό Εξωτερικώντης Ελ¬ 
ληνικής Δημοκρατίας και τον εκπρόσωπο της Κυβέρνη¬ 
σης του επωφελούμενου κράτους. 

(γ) Η καταβολή της επιχορήγησης, η οποία ανέρχεται 
σε ποσοστό 30% των ενισχυμένων δαπανών το κόστος 
των οποίων δεν θα υπερβαίνει το οριζόμενο στην § 2 της 
παρούσας απόφασης, πραγματοποιείται σε μία δόση με¬ 
τά την δημοσίευση της περίληψης της απόφασης πιστο¬ 
ποίησης της ολοκλήρωσης της επένδυσης και της έναρ¬ 
ξης της παραγωγικής λειτουργίας της κατά παρέκκλιση 
των οριζόμενων στην § 5 του άρθρου 9 του Ν.2601/98. 

(δ) Ο έλεγχος πιστοποίησης της ολοκλήρωσης και 
έναρξης της παραγωγικής λειτουργίας, πραγματοποιεί¬ 
ται μετά την υποβολή σχετικού αιτήματος εκ μέρους του 
φορέα της επένδυσης. Το αίτημα αυτό υποβάλλεται στην 
Κεντρική Υπηρεσία του Υπουργείου Οικονομίας και Οικο¬ 
νομικών εντός αποκλειστικής προθεσμίας ενός έτους 
από την οριζόμενη στην σχετική Υπουργική απόφαση 
υπαγωγής ημερομηνία ολοκλήρωσης και έναρξης παρα¬ 
γωγικής λειτουργίας. 

(ε) Αναμόρφωση του ενισχυόμενου κόστους εξετάζεται 
και εγκρίνεται μόνο κατά τη διαδικασία έκδοσης της από¬ 
φασης ολοκλήρωσης και έναρξης παραγωγικής λειτουρ¬ 
γίας της επένδυσης. 

(στ) Οι επενδύσεις που πραγματοποιούνται στην αλλοδα¬ 
πή θα πρέπει να έχουν ολοκληρωθεί και να έχουν προβεί σε 
έναρξη παραγωγικής λειτουργίας εντός τριών (3) ετών από 
την υποβολή του αιτήματος υπαγωγής επένδυσης στις δια¬ 
τάξεις του Ν .2601 /98και πάντως όχι μετά την 31.7.2006 

Η παραπάνω προθεσμία τριών (3) ετών μπορεί να παρα- 
τείνεται μόνο σε περιπτώσεις διακοπής ή καθυστέρησηςτων 
εργασιών για λόγους ανωτέρας βίας κατά τα οριζόμενα στην 
δεύτερη περίοδο της § 7 του άρθρου 6του Ν.2601/98. 

Άρθρο 4 

Η παρούσα Υπουργική απόφαση ισχύει από 1η Ιουλίου 
2002 και πάντως μετά από την δημοσίευσή της στην Εφη¬ 
μερίδα της Κυβερνήσεως. 

Άρθρο 5 

Από τις διατάξεις της παρούσας απόφασης εκτιμάται 
ότι δεν προκαλείται δαπάνη σε βάρος του προϋπολογι¬ 
σμού Δημοσίων Επενδύσεωντου τρέχοντος έτους. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρθρο 6 

Η παρούσα απόφαση να δημοσιευθεί στην Εφημερίδα 
της Κυβερνήσεως (τεύχος Β'). 

Αθήνα, 20 Μάΐου 2002 

Ο ΥΦΥΠΟΥΡΓΟΣ 

ΧΡ. ΠΑΧΤΑΣ 
-Φ- 

Αριθ. Γ5/513 (5) 

Συγκρότηση έκτακτης ειδικής επιτροπής για τις ανάγκες 
του διαγωνισμού με αντικείμενο την παροχή στο ΙΚΑ 
τηλεπικοινωνιακών υπηρεσιών μέσω Ιδιωτικού Ιδεα¬ 
τού Δικτύου (ΙΚΑΝΕΤ). 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Εχοντας υπόψη: 

1. Τις διατάξεις των άρθρων 3 και 6 παρ. 3 του Ν. 
2286/95 (ΦΕΚ 19/Α/95) «Προμήθειες του δημοσίου τομέα 
και ρυθμίσεις συναφών θεμάτων». 

2. Το άρθρο 38του Π.Δ. 394/96 (ΦΕΚ266Α/96) «Κανονι¬ 
σμός Προμηθειών του Δημοσίου». 

3. Τις διατάξεις του Π.Δ. 372/14.9.95 (ΦΕΚ201/Α) «Με¬ 
ταφορά της Γ.Γ.Κ.Α. από το Υπουργείο Υγείας, Πρόνοιας 
και Κοινών. Ασφαλίσεων στο Υπουργείο Εργασίας». 

4. Τις διατάξεις του Π .Δ. 388/24.10.01 (ΦΕΚ 254/Α) «Διο¬ 
ρισμός Υουργών, Αναπληρωτή Υπουργού και Υφυπουρ¬ 
γών». 

5. Την Λ30/Γ7/18.4.2002 προκήρυξη του ΙΚΑ. 

6. Το άρθρο 19του Ν. 2470/97 (ΦΕΚ40/Α) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες διατάξεις». 

7. Το γεγονός ότι από την παρούσα απόφαση δεν προ- 
καλείται δαπάνη σε βάροςτου κρατικού προϋπολογισμού. 

8. Το 1777/22.4.2002 έγγραφο του ΙΚΑ. 

9. Την άμεση και επικατική ανάγκη συγκρότησης επι¬ 
τροπής για τις ανάγκες του διαγωνισμού με αντικείμενο 
την παροχή στο ΙΚΑ τηλεπικοινωνιακών υπηρεσιών μέσω 
Ιδιωτικού Ιδεατού Δικτύου (ΙΚΑΝΕΤ), αποφασίζουμε: 

Συγκροτούμε έκτακτη ειδική επιτροπή για τις ανάγκες 
του διαγωνισμού με αντικείμενο την παροχή στο ΙΚΑ τη¬ 
λεπικοινωνιακών υπηρεσιών μέσω Ιδιωτικού Ιδεατού Δι¬ 
κτύου (ΙΚΑΝΕΤ) αποτελούμενη από τους: 

Πρόεδρο: Ευστάθιο Συκά, καθηγητή του Τμήματος 
Ηλεκτρολόγων Μηχανικών και Μηχανικών Υπολογιστών 
του Ε.Μ.Π., με αναπληρωτή τον Αθανάσιο Κουρεμένο, 
αναπληρωτή καθηγητή στο Πανεπιστήμιο Περαιά. 

Μέλη: Μιχάλη Θεολόγο, αναπληρωτή καθηγητή του 
Τμήματος Ηλεκτρολόγων Μηχανικών και Μηχανικών Υπο¬ 
λογιστών του Ε.Μ.Π., με αναπληρωτή τον Ιωάννη Αβαρι- 
τσιώτη, καθηγητή στο Ε.Μ.Π., 

Φαίδωνα Κακλαμάνη, στέλεχος της Υπηρεσίας Ανάπτυ¬ 
ξης Πληροφορικήςτου ΥΠ.ΕΣ. Δ. Δ. Α., με αναπληρωτή τον 
Μάριο Κοτσομυτόπουλο που υπηρετεί στην ίδια υπηρε¬ 
σία, 

Ανθούλα Βλαβιανού,με βαθμό ΠΕ/Α, Δ/ντρια Πληροφο¬ 
ρικής του ΙΚΑ, με αναπληρώτρια την Κωνσταντίνα Αρβα¬ 
νίτη, με βαθμό ΠΕ/Α, υπάλληλο της ίδιας Δ/νσης, 

Νικόλαο Τσόπελα, με βαθμό ΠΕ/Α, υπάλληλο της 
Γ.Γ.Π.Σ. του Υπουργείου Οικονομικών, με αναπληρώτρια 
την Κωνσταντίνα Μαΐστρου, με βαθμό ΠΕ/Α, υπάλληλο 
της Δ/νσης Πληροφορικήςτου ΙΚΑ, 

Γεώργιο Αγγούρη, με βαθμό ΠΕ/Β, υπάλληλο της 
Δ/νσης Πληροφορικής του ΙΚΑ, με αναπληρωτή τον Σπύ- 
ρο Κόνιδα, με βαθμό ΠΕ/Β, υπάλληλο της ίδιας Δ/νσης, 

Γεώργιο Γιωγγάρα, μέλος Δ.Σ. του Ε.Β.Ε. Πειραιώς, με 
αναπληρωτή τον Αρμόδιο Γιαννίδη, μέλος Δ.Σ. του ίδιου 
Επιμελητηρίου, 

Γραμματέα της επιτροπής ορίζουμε την Φωτεινή Σερε- 
φίδου υπάλληλο της Γ.Γ.Π.Σ. του Υπουργείου Οικονομι¬ 
κών, που υπηρετεί με απόσπαση στο Υπουργείο Εργα¬ 
σίας και Κοινωνικών Ασφαλίσεων, με αναπληρώτρια την 
Θωμαή Βρακατσέλη, υπάλληλο του ΙΚΑ, που υπηρετεί 
στη Δ/νση Προμηθειών και Χημικών Υπηρεσιών του ΙΚΑ. 

Εργο της Επιτροπής είναι η διενέργεια του διαγωνισμού 
που προκηρύχθηκε με την Λ30/Γ7/18.4.2002 απόφαση 
του Διοικητή ΙΚΑ, η αποσφράγιση των προσφορών που θα 
κατατεθούν και η τεχνική και οικονομική τους αξιολόγη¬ 
ση. 

Η Επιτροπή θα ολοκληρώσει το έργο της μέσα στο χρό¬ 
νο ισχύος των προσφορών που θα κατατεθούν, ήτοι μέσα 


σε έξι μήνες από την ημερομηνία διενέργειας του διαγω¬ 
νισμού. 

Σε περίπτωση παράτασης της ισχύος των προσφορών, 
σύμφωνα με τα οριζόμενα στη σχετική διακήρυξη, ο χρό¬ 
νος λειτουργίας της Επιτροπής επιμηκύνεται αναλόγως. 

Η Επιτροπή θα συνεδριάζει εντός και εκτός των ωρών 
εργασίας καιη αποζημίωση του Προέδρου,των μελών και 
της γραμματέως, θα καθορισθεί με απόφαση των Υπουρ¬ 
γών Οικονομικών και Εργασίας και Κοινωνικών Ασφαλίσε¬ 
ων. 

Για τον τρόπο λειτουργίας της Επιτροπής ισχύουν, κα¬ 
τά τα λοιπά, οι κείμενες διατάξεις περί προμηθειών και πε¬ 
ρί λειτουργίας των συλλογικών οργάνων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Μαΐου 2002 

Ο ΥΠΟΥΡΓΟΣ 

ΔΗΜ. ΡΕΠΠΑΣ 
-♦- 

( 6 ) 

Απόκτηση Ελληνικής Ιθαγένειας του ομογενούς 
ΚΟνΑΙΕν νίΚΤΟΒ και εξελληνισμόςτου ονόματος και 
του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 8434/15.2.2002 απόφαση του Γενικού Γραμμα¬ 
τέα Περιφέρειας Θεσσαλίας που γίνεται δεκτή εκδόθηκε 
σύμφωνα με τις κείμενες διατάξεις η από 23.7.2001 αίτη¬ 
ση του ομογενούς ΚΟΝ/ΑΙΕν νίΚΤΟΒ περί αποκτήσεως 
της Ελληνικής Ιθαγένειας και εγκρίνεται ο εξελληνισμός 
του κυρίου ονόματος του και του επωνύμου του από 
ΚΟνΑΙΕν νίΚΤΟΒ σε ΚΟΒΑΛΙΔΗΣ ΒΙΚΤΩΡ, ο οποίος γεν¬ 
νήθηκε στις 23 Σεπτεμβρίου 1982 στην πόλη Χαρτσίζκτης 
Ουκρανίας και με στοιχεία: 

ΕΠΩΝΥΜΟ ΟΝΟΜΑ 

ΠΑΤΡΟΣ ΚΟΒΑΑΕΒ ΒΙΚΤΩΡ 

ΜΗΤΡΟΣ (πριν το γάμο) ΦΙΛΙΠΠΟΒΑ ΝΑΝΤΖΕΖΝΤΑ 

ΣΥΖΥΓΟΥ 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη, εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 
Ο Δ/ντής Τοπ. Αυτ/σης & Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

-♦- 

(7) 

Απόκτηση Ελληνικής Ιθαγένειας του ομογενούς 
ΚΟνΑΙΕνΑ ΝΑϋΕΖΗΟΑ και εξελληνισμός του ονόμα¬ 
τος και του επωνύμου της. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 9797/15.5.2002 απόφαση του Γενικού Γραμμα¬ 
τέα Περιφέρειας Θεσσαλίας που γίνεται δεκτή εκδόθηκε 
σύμφωνα με τις κείμενες διατάξεις η από 23.7.2001 αίτη¬ 
ση της ομογενούς ΚΟνΑΙΕνΑ ΝΑΟΕΖΗϋΑ περί αποκτή¬ 
σεως της Ελληνικής Ιθαγένειας και εγκρίνεται ο εξελληνι- 
σμός του κυρίου ονόματος και του επωνύμου της από 

ΚθνΑΙ_ΕνΑ ΝΑϋΕΖΗΟΑ σε ΚΟΒΑΛΙΔΟΥ ΕΛΠΙΔΑ, ο οποί¬ 
ος γεννήθηκε στις 19 Νοεμβρίου 1955 στην πόλη Χαρ- 
τσίζκτης Ουκρανίας και με στοιχεία: 

ΕΠΩΝΥΜΟ ΟΝΟΜΑ 

ΠΑΤΡΟΣ ΦΙΛΙΠΠΩΒ ΚΩΝΣΤΑΝΤΙΝΟΣ 

ΜΗΤΡΟΣ (πριντο γάμο) ΝΙΚΗΦΟΡΟΒΑ ΑΙΚΑΤΕΡΙΝΗ 

ΣΥΖΥΓΟΥ 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη, εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Γενικού Γραμματέα Περιφέρειας 

Ο Δ/ντής Τοπ. Αυτ/σης & Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

-Φ- 

( 8 ) 

Απόκτηση Ελληνικής Ιθαγένειας του ομογενούς 
ΚΟνΑΕΕν ΟΙΈΟ και εξελληνισμός του ονόματος και 
του επωνύμου του. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Με την 8424/15.5.2002 απόφαση του Γ ενικού Γ ραμμα¬ 
τέα Περιφέρειας Θεσσαλίας που γίνεται δεκτή εκδόθηκε 
σύμφωνα με τις κείμενες διατάξεις η από 23.7.2001 αίτη¬ 
ση του ομογενούς ΚΟΝ/ΑΙΕν ΟΙΈΟ περί αποκτήσεως της 
Ελληνικής Ιθαγένειας και εγκρίνεται ο εξελληνισμός του 
κυρίου ονόματος του και του επωνύμου του από 
ΚΟΥΛΕΕν ΟΕΕΘ σε ΚΟΒΑΛΙΔΗΣ ΟΛΕΓΚ, ο οποίος γεννή¬ 


θηκε στις 3 Ιουνίου 1974 στην πόλη Χαρτσίζκτης Ουκρα¬ 
νίας και με στοιχεία: 

ΕΠΩΝΥΜΟ ΟΝΟΜΑ 

ΠΑΤΡΟΣ ΚΟΒΑΛΕΒ ΒΙΚΤΩΡ 

ΜΗΤΡΟΣ (πριν το γάμο) ΦΙΛΙΠΠΟΒΑ ΝΑΝΤΖΕΖΝΤΑ 

ΣΥΖΥΓΟΥ 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη, εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Με εντολή Γ ενικού Γ ραμματέα Περιφέρειας 

Ο Δ/ντής Τοπ. Αυτ/σης & Δ/σης 
ΒΑΣΙΛΕΙΟΣ ΤΣΑΤΣΑΓΙΑΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

(9) 

Στο Φ.Ε.Κ. 524/29.4.2002 (τ.Β') όπου δημοσιεύθηκε η 
αρ. Π 1β/ΓΠ40047/22.4.2002 Απόφαση (Τροποποίηση της 
Γ2β/5342/31.12.1999 Κοινής Απόφασης «Διάθεση ποσού 
από το προϊόν του Ειδικού Λογαριασμού Νο 234365/5 
«Υπουργείο Οικονομικών - Λογαριασμός Εισφορών για 
την αρωγή των σεισμοπλήκτων»), γίνεται η παρακάτω 
διόρθωση: 

Στο προοίμιο στην παράγραφο 1 διορθώνεται το 
εσφαλμένο: «Ν.Δ. & 5/1973» στο ορθό: «Ν.Δ. 57/1973». 

(Από το Υπουργείο Υγείας και Πρόνοιας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




